Vendosja e pacientëve në ventilatorë shumë herët mund të bëjë më shumë dëm sesa mirë, kanë paralajmëruar mjekët.
Ndërsa kriza Covid-19 vazhdon, mungesa e ventilatorëve vazhdon të jetë një problem për spitalet në Britaninë e Madhe. Por tani mjekët kanë paralajmëruar që makinat janë duke u përdorur shumë herët për disa pacientë dhe po mendojnë të ndryshojnë mënyrën e përdorimit të tyre.
Dy të tretat e të sëmurëve nga koronavirusët të cilët janë të vendosur në ventilator për shpëtimin e jetës në Britani të Madhe nuk mbijetojnë.
Në New York, të paktën 80% e pacientëve Covid-19 të cilët janë vendosur në një ventilator kanë vdekur. Ventilatorët mekanikë shtyjnë oksigjenin tek pacientët,mushkëritë e të cilëve nuk funksionojnë në kapacitet të plotë dhe procesi përfshin qetësimin e pacientit dhe ngjitjen e një tubi në fyt.
Pavarësisht nga shkaku i sëmundjes, vdekjet në pacientët që marrin këtë trajtim janë të zakonshme.
Ekspertët thonë se 40 deri 50 përqind e pacientëve me shqetësime të mëdha të frymëmarrjes vdesin ndërsa janë në ventilatorë.
Disa zyrtarë shëndetësorë sugjerojnë që futja e oksigjenit me presion në mushkëri mund të irritojë organet dhe t'i dëmtojë ata.
Ata gjithashtu sugjerojnë që ventilatorët, mund ta përkeqësojnë inflamacionin në mushkëri.
Scott Weingart, një mjek i repartit të terapisë intensive tha:
Do të bëja gjithçka në fuqinë time për të shmangur intubimin e pacientëve.Inflamacioni në mushkëri bën që lëngu nga enët e gjakut të afërt të rrjedhë në qese ajri të voglanë mushkëri, gjë që nga ana tjetër e vështirëson frymëmarrjen dhe ndërpret furnizimin e organeve me oksigjen.Kur nivelet e oksigjenit te pacientët bien, mjekët i drejtohen ventilatorit si zgjidhja e fundit.Por Covid-19 nuk vepron në të njëjtën mënyrë si sëmundjet e tjera të frymëmarrjes. Prandaj edhe trajtimi duhet të jetë i ndryshëm.Pacientët kanë nevojë për oksigjen, jo për presion të shtuar në mushkëti. Edhe pse disa pacientë mund të ndihen më mirë gjatë këtij procesi, ata nuk arrijnë dot të kuptojnë pasojat e tij.